cyanic-selkie/wikianc huggingface dataset:
Показатели на финансиски извештаи
Степен на самофинансирање
Степенот на самофинансирање покажува во кој процент се покриени средствата од сопствени извори. Што е поголем процентот на сопствени извори (капитал и резерви) на финансирање се смета дека друштвото е финансиски постабилно. Меѓутоа, врз основа на анализа на односите на Билансот на состојбата во праксата се смета дека е оптимално кога средствата се покриени од сопствените извори во 50% износ.
Степенот на самофинансирање се пресметува на следниов начин:
Степен на самофинансирање(во %) = (59.421.506 * 100) / 78.105.784 = 76,08 %
За 2005 година степенот на самофинансирање на АД “А” изнесува 79,82 %. Според тоа, АД “А” има многу висок степен на самофинансирање, што говори за висока солвентност и изразена финансиска стабилност.
Фактор на задолженост, број на години
Факторот на задолженост, број на години, покажува колку години би биле потребни, со остварување на тековната добивка и амортизација да се подмират вкупните обврски. Факторот на задолженост се пресметува на следниов начин:
Фактор на задолженост, број на години = Вкупни обврски / (Добивка + Амортизација)
Врз основа на анализата на “идеалните” односи на Билансот на состојбата со вклучување на фактички статистички податоци може да се претпостави дека контролната мерка за овој показател е 5 години. Со други зборови, ако за покривање на вкупните обврски од добивката и амортизацијата потребно е помалку од 5 години, тогаш солвентноста е добра, а ако е потребно повеќе од 5 години задолженоста е превисока.
За АД “А” факторот на задолженост за 2006 година изнесува:
Однос на покривање на каматите
Односот на покривање на каматите говори за тоа колку пати трошоците за камата се покриени со износот на оперативната добивка. Тој покажува способност на друштвото да им го плати на кредиторите со камата позајмените пари односно способноста за задолжување.
Односот на покривање на каматата се пресметува на следниов начин:
Однос на покривање на каматата = (Добивка пред оданочување + Трошоци за камата) / Трошоци за камата
Однос на покривање на каматата = (1.267.888 + 1.943.310) / 1.943.310 = 1,65
Односот на покривање на каматите на АД “А” за 2005 година изнесува 2,28. АД “А” нема задоволителен однос на покривање на каматите. Меѓутоа, благодарение на одличните позиции на ликвидноста и солвентноста, може кредитно да се задолжи врз товар на добивката ако тоа им одговара на акционерите.
Показатели на деловна активност
Анализата на активноста на друштвото е значајна поради тоа што таа може да ги открие причините за незадоволителната профитабилност и да укаже на можноста за нејзино подобрување. Фактот кој често се занемарува е дека друштвото па и вкупното стопанство кое има недоволна активност тешко може да оствари задоволителни резултати. При недоволна активност релативниот удел на фиксните трошоци расте, а се намалува добивката. Тоа значи намалување на трошоците може да се постигне единствено со зголемена активност која ќе биде на задоволително ниво. Анализата на активноста треба да покаже кое ниво на активност е потребно за да се остварат задоволителни резултати.
Коефициент на обрт на вкупните средства
Коефициентот на обрт на вкупните средства е основен показател на активноста на друштвото. Тој покажува колку секоја парична единица на средства генерира приходи. Коефициентот на обрт на вкупните средства се пресметува на следниов начин:
Коефициент на обрт на вкупните средства = Приход / Просечно користени средства
или
Коефициент на обрт на вкупните средства = Вкупен приход / Вкупни средства(вкупна актива)
Просечно користените средства може да се пресметаат така што износот на средствата од Билансот на состојбата од тековната година ќе се собере со износот на средствата од Билансот на состојбата од претходната година и ќе се подели со два.
Коефициент на обрт на вкупните средства = 46.633.393 / (74.425.822 + 78.105.784) / 2 = 0,61
Коефициентот на обрт на вкупните средства од 0,6 покажува дека обртот на средствата е 0,6 пати во 2006 година, односно дека приходот изнесува 61 % во однос на користените средства. Во пресметката е земен вкупниот приход, а не приходот од продажба затоа што се поаѓа од претпоставката дека вкупните средства создаваат вкупен приход.
Коефициентот на обрт на вкупните средства е груб показател за активноста на друштвото, бидејќи средствата во Билансот на состојбата може да бидат преценети или потценети. Притоа, кај споредбата на друштвата меѓусебно или кај одредувањето на контролната мерка треба да се биде внимателен, бидејќи производната дејност по правило има помал коефициент на обрт на средства од трговијата и услугите.
Често се смета дека класичните производни дејности за добар деловен резултат би требало да остварат приход најмалку во висина на просечнокористените средства.
Динамика на приходите
Динамиката на приходите е дополнителен показател за активноста кој укажува на нејзиното динамичко движење.
Врзување на залихите во денови
Врзувањето на залихите во денови правилно би било да се пресмета на следниов начин:
Врзување на залихите во денови = 360(или 365) / Коефициент на обрт на залихите
Коефициент на обрт на вкупните средства = Просечна состојба на залихите / Трошоци за продажба
Врзување на залихите во денови = Просечна состојба на залихите * 360 / Трошоци за продажба
Бидејќи од финансиските извештаи е скоро невозможно да се утврдат трошоците за продажба, во тој случај пресметката ќе се изврши на следниов начин:
Врзување на залихите во денови = [(Залихи од Билансот на состојбата од тековната година + Залихи од Билансот на состојбата од претходна година * 360) / 2] / Трошоци за продажба
или
Врзување на залихите во денови = (Залихи од Билансот на состојбата од тековната година * 360) / ТПриходи од продажба
Врзување на залихите во денови = [(9.942.333 + 9.815.941) * 360 / 2] / 44.317.566 = 80,25 денови или приближно 81 ден
Приход по вработен
Приходот по вработен е дополнителен показател за активноста. Меѓутоа, тој треба да се зема многу внимателно и со резерва, бидејќи на него влијаат промените во технологијата и други фактори.
Бројот на вработените во АД “А” во 2006 и 2005 година е 241.
Показатели на профитабилност
Показателите на профитабилност се сметаат за најважни показатели при оценка на бонитетот на друштвото. Поради тоа треба да им се посвети посебно внимание. Иако пресметката на показателите на профитабилност изгледа едноставна, анализата ќе покаже дека тоа не е така. Поради тоа пресметаните показатели дополнително се анализираат. Потоа, се дава вкупна оценка за профитабилноста.
Враќање на сопствениот капитал (РОЕ)
Враќањето на сопствениот капитал (капитал и резерви) е најважен показател за профитабилност. Начинот на пресметување се изведува од основниот општ модел за пресметување на враќањето на инвестиции:
Со употреба на различни категории добивка и ангажиран капитал се добиваат различни модели за пресметување на враќање на вложувањата.
Космос-1934
Космос-1934 — еден од над 2.400 советски вештачки сателити лансирани во рамките на програмата „Космос“.
Показатели на финансиски извештаи
Враќање на сопствениот капитал (РОЕ)
Враќањето на сопствениот капитал се пресметува на следниов начин:
Космос-1934
Општи податоци
Сателитот е лансиран од космодромот Плесецк, СССР на 22 март 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 700 килограми. Космос-1934 бил военoнавигациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 104,6 минути, додека аголот на наклонетост на орбиталната рамнина во однос на рамнината на екваторот изнесувала 82,9°. Најголемото растојание од Земјата го достигнал на 1008 км, а најмалото на 951.
Показатели на финансиски извештаи
Враќање на сопствениот капитал (РОЕ)
Враќање на сопствен капитал(РОЕ) = Нето добивка од тековната година / Просечно ангажиран (користен) сопствен капитал
Меѓутоа, ако се работи за акционерско друштво кое има приоритетни акции тогаш дивидендата врз основа на приоритетни акции треба да се исклучи од добивката, а сопствениот капитал во форма на приоритетни акции треба да се исклучи од користениот капитал. При внесувањето на податоците за користен сопствен капитал се појавуваат одредени дилеми кои треба да се решат.
Исправно би било да се пресмета стварно ангажираниот сопствен капитал за деловната година вклучувајќи ја и временската димензија на неговото користење ако имало промени во текот на годината.
Притоа останува дилемата дали треба на одреден начин да се вклучи во сопствениот капитал и остварената добивка во текот на набљудуваната деловна година. Тоа зависи од начинот на обработката на вложениот капитал. Ако вложениот капитал се смета како еднократна инвестиција како кај вложувањето депозит во банка заради заработувачка на камата, добивката од тековната година не се вклучува во ставката на користен сопствен капитал. Ако вложениот капитал се смета како континуирана инвестиција тогаш се поаѓа од претпоставката дека добивката од тековната година се заработува и реинвестира во текот на годината.Во тој случај добивката од тековната година се вкучува во ставката за користен сопствен капитал. Добивката од тековната година најправилно би било да се вклучи во просечниот годишен износ, што значи 50 % од конечниот износ.
Враќање на средствата (РОА)
За пресметување на враќањето на средствата би требало да се користи оперативна добивка, т.е. добивката пред одданочување зголемена за трошоците од камата, меѓутоа вообичаено се зема добивката по одданочување. Во примерот е земена добивка по одданочување.
Нето враќање на средствата(РОА) = Нето добивка од тековна година / Просечно користени средства
Просечно користените средства се пресметуваат така што се собираат средствата од Билансот на состојбата од тековната година и средствата од Билансот на состојбата од претходната година па се дели со два.
Нето враќање на средствата(РОА) = 1.067.705 / [(74.425.822 + 78.105.784) / 2] = 0,0140 или 1,40 %
Профитна маржа
Менаџерите најчесто профитната маржа за утврдување на профитабилноста ја пресметуваат на следниов начин:
Профитна маржа = Добивка / Приход
Удел на добивка по оданочување во вкупниот приход(%) = Добивка по одданочување / Вкупен приход
Удел на добивка по оданочување во вкупниот приход(%) = 1.067.705 * 100 / 46.633.393 = 2,29%
Нето останат профит (добивка)
Нето останатиот профит се пресметува на следниов начин:
Нето останат профит = Добивка од тековната година - Пазарна цена на капиталот
Ако нето останатиот профит е позитивна величина тогаш сопствениците на капиталот заработуваат во друштвото повеќе отколку што би можеле да остварат врз основа на алтернативни релативно безизречни вложувања. Ако нето останатиот профит е негативна величина тогаш таа покажува опортунитетна загуба на сопственикот на капиталот во однос на добивката која може да се оствари врз основа на алтернативни вложувања.
Пазарната цена на сопствениот капитал се пресметува врз основа на различни модели обработени во странската литература. Меѓутоа, бидејќи кај нас финансискиот пазар не е доволно развиен цените на сопствениот капитал може да се изведат со помош на алтернативно вложување со поврзано штедење во банка. Тоа значи дека и пазарната цена на капиталот ќе варира зависно од промените на каматните стапки.
Профит (добивка) по вработен
Профит по вработен = Добивка од тековната година / Просечен број вработени врз основа на работни часови
Тоа е податок кој дополнително се користи за потполност на сликата за профитабилност на набљудуваното друштво.
NGC 1023
NGC 1023 — елиптична галаксија во соѕвездието Персеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1023 се споменува и како UGC 2154, MCG 6-6-73, CGCG 523-83, Arp 135.
Откривање
Објектот е откриен на 18 октомври 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1023 е од видот E/SB0. Видливиот сјај со голо око изнесува 9,4 m, а оној во рамките на интервалот од минималната до максималната честота 10,4 m, додека површинскиот сјај изнесува 12,8 m/лм2. NGC 1023 има привидни димензии од 7,4' х 2,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 40 м 24,1 с, а неговата деклинација, односно висината на лакот на тој агол, + 39° 3' 48". Положбениот агол на објектот е во износ од 87°.
Други поделби
Проучување на NGC 1023 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10123. Во рамките на атласот на длабокото небо, Уранометрија 2000.00, објектот припаѓа на групата означена со бројот 62; додека во Каталогот на основни ѕвезди (GSC) е групиран под бројот 2845. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 407.
Гаврил (охридски архиепископ)
Гаврил  — православен свештеник и охридски архиепископ најверојатно во периодот од 1572 до 1588 година и повторно од 1592 до 1593 година.
Во 1593 година повторно се споменува како архиепископ кога по повод, основањето на Московската патријаршија, му била пратена милостина од Русија. Во оваа година Гаврил по втор пат го зел охридскиот престол.
Смртта на Мара
Смртта на Мара — позната слика масло на платно од класицистичкиот сликар Жак-Луј Давид од 1793 година. Сликата е заснована на вистински настан од 13 јули 1793 година кога Шарлот Корде, член на конзервативната Жирондинска партија, го избодела еден од водачите на револуционерната јакобинска екстремна партија, Жан-Пол Мара, во бањата.
Историја
Сликата ја нарачала француската влада на јакобинската диктатура, а Давид го искористил неокласичниот стил во служба на современите политички настани. Имено, Давид, како и убиениот Мара, припаѓал на јакобинската партија и учествувал во работата на Националниот совет кој гласал да се гилотинира на кралот Луј XVI. Подоцна, за време на диктатурата на Робеспјер, двапати бил затворен, но Наполеон му ги вратил сите привилегии, му ја доделил титулата барон и го назначил за дворски сликар. По прогонството на Наполеон, Давид ја напуштил Франција и умрел во Брисел во 1825 година каде што ја завршил сликата „Смртта на Мара“.
Особини
Сликата е вертикална, но облиците се сместени во квадратниот дел од долниот дел од сликата, додека горниот е „речиси“ празен, исполнет само со благ тонски премин кој навестува извор на светлина од десната страна. За разлика од повеќето неокласични дела, сликата не прикажува класична тема, туку неодамнешен настан. При прикажувањето на Мара како жртва, Давид се потпира на иконолошкиот приказ на страдањата Христови, додека влијанието на Караваџо се чувствува во темната позадина од која фигурата излегува на светлина. Така, Давид сакал на својата слика со обликување на формата да прикаже интелектуално и политички, буквално, „просветлена“ личност.
На сликата, Мара е идеализиран во духот на неокласицизмот, додека во реалноста телото му било со лузни од кожна болест, поради што морал секој ден да се капи во топла вода. Во исто време, Давид реално ја истакнал убодната рана и водата обоена со крв што го натопила прекривачот. Мара има поставено подлога за пишување над кадата, а во раката го држи писмото на убиецот на кое пишува: „Il sufit que je sois bien malheureuse pour avoir droit à votre bienveillance“, што значи: „Морам само да бидам несреќна за да ја заслужам вашата наклоност“.
Мара бил жртва на лукава жена и Давид го насликал писмото видливо за да ја направи нејзината измама политичка пропаганда. Ножот што убиецот го фрлил на подот покрај кадата е иронично во контраст со перото кое сè уште е во безживотната рака на Мара. На инструментот насилство и смрт се спротивставува симболот на цивилизацијата, кој во овој случај е симбол на револуционерен политички збор. Во насмевката на Мара се чувствува потсмевот на човек што умира и трагичната иронија на настанот. Можеби фактот што Мара бил убиен од член на поконзервативна партија, обично не склона кон насилство и тероризам, го поттикнал Давид да му даде таков израз на лицето.
На масата каде што се наоѓа неговиот прибор за пишување, Давид напишал и потпишал лична и политичка порака во исто време: „À Marat, David“ (На Мара од Давид), а под неа ставил датум „L'an Deaux“ (втора година), односно во втората година од календарот на Француската револуција.
Зоре Хоџулова и Перјенац Перисавиќ
Зоре Хоџулова и Перјенац Перисавиќ (српско-хрватски: Zore Hodžulova i Perjenac Perisavić) - народна песна (бугарштица).
Содржина
Пред дворецот на Хоџул Скрадињанин девојките играат оро, а нив ги предводи Зора Хоџулова. Во далечината, таа го здогледува нејзиниот девер Перисавиќ и го прашува за сопругот Хоџул, за синот Радиќ и за зетот Ѓуро. Јунакот ѝ раскажува како погинале тројцата: Хоџул се борел храбро, но му се скршила сабјата и така го убиле Турците; синот Радиќ се пресекол со сабјата на челото обидувајќи се да ја тргне косата од очите и тогаш го убиле Турците; зетот Ѓуро погинал така што го позајмил својот коњ, а тој бегал пеш, но Турците го стигнале. Тогаш, ранетиот Перисавиќ паѓа од коњот во рацете на Зора, која го пренесува во дворецот и таму ја оплакува смртта на четирите јунаци.
Осврт кон песната
Во песната се обработува настан по завршувањето на битката на Крбавско Поле (1493 г.) при што снаата разговара со деверот Перисавиќ, кој ранет се враќа од бојното поле. Основата на песната ја сочинува троен паралелизам: три прашања, три одговори за смртта и три тажаленки. Во средиштето на песната е стравот на мајката за синот, сликата за неговата смрт и тажењето за него. Секој дел од песната е толку прецизно изработен, што би можел да постои како посебна песна, но сите заедно прават совршена целина. На крајот, токму во мигот кога се јавува опасноста од монотонија во песната, пејачот ја нарушува тројната основа така што додава и четврта смрт, онаа на деверот Перисавиќ, како и четврто тажење. Исто така, народниот пејач внесува и контраст во песната, која почнува со орото што го играат девојките, продолжува со лошите вести од бојното поле и завршува со тагување за четирикратната смрт. Притоа, на крајот од песната, во тагувањето, метафорите од сватовските песни добиваат мрачен призвук.
NGC 2945
NGC 2945 — елиптична галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2945 се споменува и како ESO 565-28, MCG -4-23-10, IRAS 09354-2148.
Откривање
Објектот е откриен на 23 јануари 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2945 е од видот E-S0. Видливиот сјај со голо око изнесува 12,1 m, а оној во рамките на интервалот од минималната до максималната честота 13,1 m, додека површинскиот сјај изнесува 12,7 m/лм2. NGC 2945 има привидни димензии од 1,6' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 37 м 41 с, а неговата деклинација, односно висината на лакот на тој агол, - 22° 2' 4". Положбениот агол на објектот е во износ од 168°.
Други поделби
Проучување на NGC 2945 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27418. Во рамките на атласот на длабокото небо, Уранометрија 2000.00, објектот припаѓа на групата означена со бројот 323; додека во Каталогот на основни ѕвезди (GSC) е групиран под бројот 6055. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1383.
Куќа на ул. „Трст“ бр. 3 (Битола)
'''Куќа на ул. „Трст“ бр. 3 — архитектонско обележје во градот Битола, заведена како културно наследство на Македонија во Списокот на заштитени добра''' на Министерството за култура под реден број 86 во Битола.
Дау Џонс 30
Дау Џонс (англиски: Dow Jones Industrial Average) - најпознат берзански индекс во САД.
Индексот Дау Џонс е формиран во 1885 година. Него го сочинуваат 30 акционерски друштва со вкупна пазарна капитализација од 7,5 трилиони долари. Во составот на Дау Џонс влегуваат следниве друштва: Microsoft, Apple, JP Morgan Chase & Co., Johnson & Johnson, Walmart, Visa, Procter & Gamble, ExxonMobil, Walt Disney, Home Depot, Verizon, Кока кола, Dow, Chevron, UnitedHealth, Merck & Co., Боинг, Cisco Systems, Интел, Pfizer, McDonald's, IBM, United Technologies, Најк, American Express, 3M, Goldman Sachs, Caterpillar, Walgreens Boots Alliance и Travelers. Индексот се пресметува со методот на ценовно пондерирани просеци, при што акциите со повисоки пондер цени имаат поголемо влијание врз индексот од оние со понизок. Највисок пондер во индексот имаат акциите на „Боинг“, а по неа следуваат акциите на „Јунајтед хелт“.
ДЕМОС - Нова подобра Македонија
ДЕМОС - Нова подобра Македонија (ДЕМОС-НОПОМА) — македонска политичка партија. Претседател на партијата е Емил Анастасов
Историја и учество на избори
Постоењето на оваа партија започнало преку граѓанско здружение кое се залагало за минимална влада. На 8 мај партијата се приклучила на коалицијата „Коалиција за промени и правда - Трет блог“ под водство на Павле Трајанаов а во која учествувале Демократскиот сојуз, ФРОДЕМ и МОРО-РП. Коалицијата освоила 10.028 гласови или 0,8% од вкупниот број на гласови и не освоила пратеничко место.
Даскал Камче
Даскал Камче со вистинско име Камче Ников Поп-Ангелов (околу 1790 — 1848) — македонски просветен деец, учител и печатар. Ја отворил една од првите печатници во Македонија, во екот на македонското просветителство и борбата против грцизмот, во првата половина на XIX век. Во чест на неговата печатарска дејност, печатницата во Кавадарци го носи неговото име.
Живот, учителско-просветна и творечко-книжевна дејност
Роден е околу 1790 година во селото Корешница, близу Демир Капија во сиромашно семејство кое во почетокот на XIX век се доселува во кавадаречкото село Ваташа. Во Ваташа го започнува своето школување, кое набргу го напушта поради материјалните тешкотии и самоучки го совладвуа писмото. Бидејќи бил природно надарен за пеење, станал црковен певец во ваташката црква. Во текот на 1827/1828 година престојувал во Света Гора, каде што го научил грчкиот јазик и го усовршил црковното пеење. Престојувал и во Србија, од каде што набавил учебникарска литература. По враќањето во Македонија, станал учител (наусничар) во Ваташа, каде што останал со извесни мали прекини до крајот на својот живот. Поради своето учителско занимање и дејност, тој го добил прекарот даскал по кој бил познат додека бил жив, а тоа останало и како дел од неговиот личен идентитет и подоцна во македонската историја и историографија. Го предводел народното незадоволство против грчкото свештенство и бил иницијатор за изградба на ново училиште одвоено од црквата ,а истовремено одржувал врски со архимандритот Теодосиј Синаитски. Ги насочувал луѓето од Тиквешијата при патувањето во Света Гора и за да им го олесни патувањето и престојот таму, составил опис на светогорските манастири под наслов „Кратко описание двадесјат манастиреј обретајуштесја во Светој Гору Атонској“, кој бил објавен од Теодосиј Синаитски во февруари 1839 година. Книгата е напишана на црковнословенски јазик, а само описот на манастирот Зограф е на македонски народен јазик. Според Марин Дринов, книгата била превод од сличен грчки текст, но тоа не го намалува значењето и фактот дека Даскал Камче имал творечки обиди, меѓу кои делумно и на народен македонски јазик во екот на македонското просветителство на почетокот на XIX век.
Печатарска дејност
Со материјална помош од кавадаречкиот богатник Јовко Марков и од Теодосиј Синаитски, тајно ја отворил познатата Ваташка печатница во 1836 година, една од првите во Македонија, набавувајќи го печатарскиот материјал во Белград. Сместена во неговиот дом, печатницата почнала да печати мали книшки. Нејзината работа ќе биде оневозможена во моментот кога ќе биде откриена од грчкото свештенство. Сепак, таа благовремено е префрлена во Солун од страна на Синаитски во 1839 и таму продолжува да работи сè до 1842 година, кога изгорела во подметнат пожар. Во 1847 година, Даскал Камче, повторно потпомогнат од Јовко Марков, купува во Белград букви за нејзината обнова, но тоа му создава нови непријатности. Смртта во 1848 година го спасува од поголеми малтретирања.
Стржишче (Севница)
Стржишче (словенечки: Stržišče) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
Country Standard Time
Country Standard Time ― мрежно место посветено на кантри музиката и сродните жанрови, како што се американа, блуграс и рокабили. Обезбедува вести и музички критики кои се однесуваат на жанрот. Тоа било основано во 1993 година од страна на Џефри Б. Ремц како печатено списание, кое било прво објавувано само во Нова Англија, но станало седржавно во 1995 година. Списанието има мрежно место од 1997 година, и ја прекинало својата печатена верзија во јануари 2009 година.
Мрежното место има прикази, вести и ЦД-а, концертни и книжевни прегледи и привлекува околу 50.000 прегледи на страници месечно.
Ајватовци
Ајватовци — село во рамките на Општина Илинден, во околината на градот Скопје.
Географија и местоположба
Ајватовци се наоѓа во источниот дел на Скопската Котлина во рамките на Општина Илинден на само неколку километри од автопатот Скопје - Куманово од неговата лева страна.
Селото е рамничарско и лежи на надморска височина од 320 метри. Расположено е во подножјето на Ајватовски Рид, на допирот помеѓу возвишението (429 м) на север и котлинското дно на југ (233 м).
Низ селото минува асфалтниот пат кој води кон селата Мршевци, Бујковци, Бучинци и Миладиновци, додека на самата средина на селото кон југ (десно) се одвојува патот за селото Бунарџик. Атарот на селото зафаќа површина од 9,1 км2, од кои 383 хектари зафаќа обработливото земјиште, 339 хектари пасиштата и 40 хектари шумите. Низ Ајватовци минува патот кој од општинското средиште Илинден води кон селата Мршевци, Бучинци и Бујковци, како и кон Бунарџик. Северно од селото избива изворот Густ Габер.
Историја
Денешното село Ајватовци потекнува од крајот на XVIII век. Како што е случај со повеќето околни села, тоа најверојатно било уништено и опустело по Карпошевото востание и Австриско-турската војна во 1689 година, а по неколку века пак се обновило. Основач на Ајватовци кон крајот на XVIII век бил некој Давин, од кого потекнува селскиот род Давиновци. По нив се доселил родот Пешеви, а последен се доселил родот Тасеви. Во првата половина на XIX век Ајватовци станало чифлик на Мемет-бег од Скопје.
Во XIX век, Ајватовци се наоѓало во Скопската каза, во Отоманското Царство.
До 1912 година сите селани работеле на чифликот, а по заминувањето на Турците добиле земја со аграрната реформа. На потезите Клинчарица и Црквиште (каде што се наоѓал камен крст на Св. Петар, а денес е изградена истоимената црква) селаните често ископувале и изорувале ќерамиди и грнчарија од понапрешното население.
Стопанство
Според составот на атарот, селото Ајватовци има исклучиво полјоделска функција. Населението на Ајватовци поради својата погодна положба највеќе се занимава со земјоделство, односно со полјоделство и сточарство. Од полјоделството најзастапено е одгледувањето на жита, посебно пченица, јачмен и овес, фуражни и индустриски култури како луцерка и граор. Во голема мера е застапено и градинарството односно одгледувањето на пиперки, домати, кромид, марули, моркови.
Од сточарството најзастапено одгледувањето на крупна стока односно краварството, за што е погоден и самиот терен. Покрај погодноста на теренот, за развојот на краварството и млекопроизводството кај населението на Ајватовци, највеќе влијае и непосредната близина на некогашната млекарница „Сведмилк“ како и неколку други млекарници непосредно до селото. Во помала мера, но сепак доста застапено е и одгледувањето на ситната стока како овците и козите. Живинарството и одгледувањето домашни птици е застапено во голема мера, поради самиот терен и близината на повеќе приватни живинарски фарми како и некогашната живинарска фарма „Белимбегово“.
Ридскиот терен околу Ајватовци е погоден и за лозарство, па така лозјата се во голема мера застапени во подножјето на ридот непосредно источно и западно од селото. Исто така јужно од селото има и повеќе плански насадени овоштарници со јаболка, слива, круши, цреши, кајсии, праски, бадеми и лешници.
Покрај со земјоделство дел од населението се занимава и со други стопански гранки, односно работа во фабриките на економската зона „Бунарџик“, Рафинеријата „ОКТА“ и големиот број на индустриски погони и хали во индустриската зона „Илинден“ во непосредна близина на Ајватовци. Од неодамна на самиот почеток на патот кој води кон Ајватовци се подгинати повеќе нови големи погони, продажни салони и стоваришта на компании млекарницата „Суташ“ поранешната „Сведмилк“, „DHL“, „Интергрос“ во кои исто така работат жители на Ајватовци. Некои од жителите имаат и сопствени бизниси, за што сведочат нивните убави, големи и богато уредени куќи.
Поради сувото земјиште Ајватовци (заедно со Бучинци) во минатото биле едни од најсиромашните села во целата област, при што жито за прехрана од своите ниви имале само за 6 месеци, а по свои кажувања страдале и за „еден пипер“. За разлика од денешните услови, порано во минатото во Ајватовци поразвиено било сточарството и тоа одгледувањето кози при што секоја куќа имала по 25 глави, односно вкупно 1300 овци. Од 1961 година со создавање на лозарското стопанство од Арачиново кое зафатило голем дел од пасиштата, како и земјоделското стопанство и големите зафати за подобрување на квалитетот на почвата почнале и промените во земјоделското стопанисување на населението во Ајватовци. На ридовите северно од селото во минатото постоела шума која била исечена во времето кога Турците правеле барут во соседното село Белимбегово.
Во поново време, почнувајќи од 2008 година со акцијата „Ден на дрвото“, овие ридови северно од селото активно се пошумуваат со зимзелени дрвја.
Население
Според податоците на Васил К’нчов („Македонија. Етнографија и статистика“) од 1900 година, во селото Ајватовци имало 190 жители, од кои 120 Македонци христијани и Македонци муслимани. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Ајватовци имало 176 жители.
Според пописот од 2002 година во Ајватовци живееле 232 жители, од кои 231 Македонец и 1 Србин.
Селото Ајватовци забележало мало опаѓање, а меѓу последните 2 пописи и пораст на бројот на жителите и во основа покажува тенденција на демографска стабилност во односно на бројот на населението. Тоа се должи на поволните животни услови кои се резултат на местоположбата и добрата патна поврзаност со Скопје, големиот број економски објекти во непосредната близина, плодната почва за земоделство итн. Во 1961 година во селото Ајватовци живееле 390 жители, а во 1994 година имало 225 жители. Во селото има поголем број на деца и неколку многудетни семејства.
Според последниот попис од 2021 година, во селото живееле 247 жители, од кои 235 Македонци, 1 останат и 11 лица без податоци.
Родови
Според истражувањата од 1961 година, родови во селото се
Самоуправа и политика
Селото влегува во рамките на Општина Илинден, една од малкуте општини кои не биле изменети со новата територијална поделба на Македонија во 2004 година. Во периодот од 1996-2004 година, селото било во рамките на некогашната Општина Илинден.
Во периодот од 1965 до 1996 година, селото се наоѓало во рамките на големата општина Кале. Во периодот од 1955 до 1965 година, селото било дел од некогашната Општина Петровец.
Во периодот 1952-1955, селото било дел од тогашната Општина Бунарџик, во која покрај селото Ајватовци, се наоѓале и селата Белимбегово, Бујковци, Бунарџик, Бучинци, Дељадровци, Марино, Миладиновци, Мршевци и Текија. Во периодот 1950-1952 година повторно постоела Општина Бунарџик, во која влегувале селата Ајватовци, Бунарџик, Белимбегово, Марино и Миладиновци.
Личности
Личности родени во Ајватовци:
Иселеништво
Иселеници од Ајватовци има во соседните села: во Белимбегово (Илинден) од родот Давиновци додека тамошниот род Шкодреви води потекло од Ајватовци; во Кадино од родот Ѓореви; во Бунарџик од Ајватовци потекнуваат тамошните родови Петковци, Ангелкови, Пешевци и Ивковци; во Дељадровци од родот Стојчеви; родот Дедо-Ваневци во Агино Село води ајватовско потекло, а во Скопје има иселеници од родот Давиновци.
Теодул II (охридски архиепископ)
Теодул II бил православен свештеник и охридски архиепископ најверојатно во периодот по 1587 година.
Маскарпоне
Маскарпоне (итал. mascarpone) е вид на италијанско сирење. Благо и кремасто, маскарпоне се прави од шлаг. Карактеристично е за некои зони во Ломбардија (особено за градовите Лоди и Абјатеграсо), југозападно од Милано.
Потекло
Името на ова сирење потекнува од терминот mascherpa т.е. mascarpia кое на ломбардски дијалект се употребува за да се означи крем од млеко, но неговата подготовка се раширила низ цела Италија. Времето на неговото појавување историски сѐ уште не е точно утврдено.
Основни одлики
Ова сирење има изглед на крем со бело - жолтеникава боја, има многу сладок вкус и е мошне калорично.
Употреба
Маскарпоне доста брзо се расипува и поради тоа во минатото претежно се правел во зима. Со оглед на тоа дека брзо ги презема околните мириси, ова сирење треба да се чува во затворен сад.
Маскарпоне може да се купи во добро снабдените продавници но може и лесно да се приготви. За тоа е потребно 1 литар шлаг кој се загрева на 90 °C, се додаваат 5 милилитри лимонова киселина или пропорционално лимонов сок и 10 минути полека се меша дури шлагот не се стврдне. Накрајот, таа маса треба да се завие во крпа и се остава да отстои.
Познатата торта „сан гауденцио“ се припрема од наизменични слоеви од посебен благ-кремаст вид на сирење горгонѕола и маскарпоне сирење.
АМД
Технолошка размена со и раскинувањето на Интел и АМД
Интел пристапиле кон Напредни Микроскопски Уреди (АМД), почетен производител на чипови, основан од колеги на Ферчајлд Полупроводници. Компаниите потпишале договор за размена на технологија во 1982 година, кој Ninth Circuit го опишал како, „всушност, реципрочен договор за втор извор: ако едната страна сака да продава делови што другата страна ги развила, може да понуди делови што ги развила во замена. .“Интел го почитувале барањето за вториот извор на (меѓународна корпорација за деловни машини,анг(IBM)) сè додека МДМ бил нејзиниот главен извор на бизнис. Во согласност со нивниот договор за размена на технологија, Интел и АМД го измениле својот договор во 1984 година за да овозможат АМД да биде втор извор за последователните генерации на архитектурата на процесорот „x86“ (наследниците на 8086: 80186 и 80286) во замена за значителни авторски права на Интел. Но, пазарните услови се смениле. До крајот на 1986 година, МДМ ја загубиле контролата врз платформата за компјутер од производителите на клонови. Повеќе луѓе купувале клонови отколку што купувале МДМ компјутери. Интел дејствувале на овој пазарен тренд: Дескпро 386 на Компак (Compaq) од 1986 година бил првиот Личен сметач објавен со микропроцесорот 386 на Интел. Со опаѓање на влијанието на МДМ и „банда“ производители на клонови кои сакале да ги купат нивните најнови и најдобри чипови, Интел немале многу причини да продолжат да се придржуваат до договорот за вториот извор што бил наложен од МДМ и, со тоа, да го споделат својот успех со АМД.
Како што експлодирала продажбата на Лични сметачи, различните учесници во екосистемот на МДМ ЛС станале непријатни со сојузите што претходно ги формирале. МДМ се почувствувале загрозено од зголемената пазарна моќ на клоновите и одговориле со опкружување на нивната најнова ревизија на платформата за компјутер, Архитектура на микро канали,(ангMicro Channel Architecture), со високи законски огради. Слично на тоа, АМД му се заканиле на Интел кога го објавиле Am286 во 1983 година, нудејќи двојно поголема брзина од 80286 на Интел по пониска цена. Интел пак одговориле со обидот да го огради АМД за следната генерација на x86 процесори. Препознавајќи го феноменалниот раст на пазарот на клонови на компјутери, Интел насетиле можност да ги исклучат АМД и да го задржат за себе претстојното експоненцијално зголемување на продажбата на компјутери. Интел одбиле да разгледаат кој било од производите на АМД во замена за правата за производство на микропроцесорот 80386 на Интел, кој бил објавен во 1985 година. Како резултат на тоа, АМД тврделе дека Интел го прекршиле нивниот договор за размена на технологија и поднел петиција за арбитража во 1987 година. Арбитражата зела четири и пол години и вклучувала триста и педесет и пет дена рочишта. Додека арбитерот открил дека Интел не биле обврзани да го префрлат секој нов производ на АМД или да прифати некој од производите на АМД, тој исто така одлучил дека Интел го прекршиле имплицитниот договор за добра волја да ја направи врската да функционира. Но, оваа правна стратегија му се исплатела на Интел. Со одбивањето да се даде лиценца на АМД на 386 и оставајќи го проблемот врзан во долга арбитража, Интел го исклучиле АМД за време на критичниот период на раст на пазарот на Лични Сметачи, за време на кој пазарниот удел на компјутерската платформа пораснала од 55% во 1986 година на 84% во 1990 година; оставајќи го Мекинтош(Macintosh) на Apple на далечно второ место со само 6%. Без пристап до техничките спецификации на Интел, на АМД му биле потребни повеќе од пет години за да го преработи 80386, кој бил значително покомплициран од 80286 и содржел речиси десет пати повеќе транзистори од 80286.
Стекнување на Напредни Технолошки инвестиции (НТИ,ангATI), спин-оф од Глобална Леарница и стекнување на Зилинкс
На 24 јули 2006 година, АМД го објавиле купувањето на компанијата за графички процесори НТИ Технологии. АМД платиле 4,3 милијарди долари и 58 милиони акции од своите акции, за вкупно приближно 5,4 милијарди долари. Трансакцијата била завршена на 25 октомври 2006 година. На 30 август 2010 година, АМД објавиле дека ќе го повлече името на брендот НТИ за своите графички чипсети во корист на името на брендот АМД.Во октомври 2008 година, АМД објавиле планови за одвојување на производствените операции во форма на Глобална Леарница(Globalfoundries )., заедничко вложување од повеќе милијарди долари со Напредни технолошки инвестиции, инвестициска компанија формирана од владата на Абу Даби. Партнерството и спин-офот и дале на АМД готовина и дозволија да се фокусира исклучиво на дизајнот на чипови. За да ги уверат инвеститорите од Абу Даби за успехот на новиот потфат, извршниот директор на АМД, Хектор Руиз, поднел оставка во јули 2008 година, додека останал извршен директор, подготвувајќи се да стане претседател на Глобална леарница во март 2009 година. Претседателот и главен извршен директор Дирк Мејер станал извршен директор на АМД. Загубите од рецесија наложиле АМД да укине 1.100 работни места во 2009 година. Стекнувањето на Зилинкс, објавено во октомври 2020 година, им помогнало на АМД да се натпреварува со Интел, другиот доминантен играч на пазарот за ТППН. Првично се очекувало зделката да се затвори до крајот на 2021 година. Сепак, компанијата на крајот на годината кажала дека сè уште бара одобрение од глобалните регулатори и очекувале договорот да се затвори во првиот квартал на 2022 година. На 27 јануари 2022 година, кинеските власти го одобриле договорот, по одобрувањето од регулаторите на неколку други големи пазари. АМД сега чекале одлука од владата на САД.
ЦПЕ и Процесори
За сите процесори историски на АМД посетете го овој сајт Листа на АМД процесори
ГПУ и Графички Картички
Највлијателни Графички картички на АМД
На следниот сајт АМД ГПУ ги имате сите ГПУ на АМД, на сајтот на амд ги имате најновите модели на амд Графички картички АМД Про графички
Тековната мисија на АМД за подобрување на енергетската ефикасност на процесорите
Во 2014 година, АМД ја користеле архитектурата Piledriver за да изгради десктоп процесор со осум јадра и осум нишки (8C8T(8 јадра и 8 нишки)) на процес од 32 nm кој се сметал за водечка предност во денот. FX-8370 бил опремен со номинален ТМД(Топлински моќен дизајн,анг(TDP )) од 125 W, иако вистинската моќност на пакетот на процесорот работел на 148 W. Чипот враќал резултат од 3.524, што доведува до резултат по вати од околу 24.
Среќата им се насмевнала на АМД со објавувањето на Ryzen обработувачите со Зен во 2017 година. Шампионот Ryzen 7 1800X ги зголеми перформансите за 2,6 пати во споредба со FX-8370, додека трошел 23 отсто помалку енергија во зделката. Подобрувањето индиректно зборува за двојните подобрувачи на зен архитектурата поврзани со помалиот, поефикасен производствен процес од 14 nm.Серијата Ryzen 2000 била повеќе од постепена надградба. АМД се задржале на топологијата 8C16T(8 јадра 16 нишки) од првата генерација, но ја подобриле микроархитектурата преместувајќи се од оригиналниот Зен на Зен+. Скромната добивка се рефлектира со зголемување на перформансите за 10 отсто, иако по цена од неколку дополнителни вати. Меѓутоа, нето придобивката практично не е ништо во метриката на резултатот по вати.
Табелата е евалуација на ППВ (Перформанси по ват,анг(PPW) ) на неколку обработувачи на АМД Cinebench е програма која прави проценка за хардверските способности на некој компјутер
Предности на АМД обработувачите
Земајќи ги предвид предностите на АМД обработувачите, може да се истакне дека односот цена-услуга што се нуди во овој случај е важен бидејќи, на пример, во однос на перформансите, вложените пари претставуваат многу поцврст феномен и, исто така, со предноста да има капацитет за работа без поголеми проблеми, бидејќи меѓу другите детали може да понуди одлично искуство со која било ажурирана апликација, вклучително и оние кои имаат врска со забава со игри.
Продолжувајќи со темата за предностите, може да се истакне дека работните температури за овој случај се многу соодветни, на тој начин што е изводливо да се работи со опремата без никаков вид проблем во однос на таа тема, уште повеќе. , дури е доволно.оригиналниот систем за ладење, кој е инсталиран од фабрика.
Дури и земајќи го предвид уредот Ryzen 9 3900X, опремен со 12 јадра и 24 нишки што работи правилно со Wraith Prism RGB, каде што има само еден исклучок од ова правило, кој е претставен во Ryzen 9 3950X, кој се смета за тим „бестил“ кој како што е познато се состои од 15 јадра и 32 нишки.
Недостатоци на обработувачите на АМД
Другата страна на книгата е претставена со недостатоците, кои се присутни кај АМД обработувачите, бидејќи нивните перформанси се релативно ниски во однос на апликациите со една нишка, бидејќи факторот на работна честота е исто така низок, многу различен од она што може да се најде во обработувач Интел Јадро, но овој детал не е толку сериозен, бидејќи има компензација што е пријавена во елементот цена-услуга, како што е веќе наведено.
Но, ако, од друга страна, клиентот сака повисоки перформанси, на пример во гејмерските активности, може да се каже дека Интел би победил против АМД. Со други зборови, постои поголема зависност од брзината на РАМ меморијата, на таков начин што ќе може да се искористи целиот нејзин потенцијал и, се разбира, имајќи предвид дека цената останува достапна.
Мора да се земе предвид дека со доцнење од 3200 MHz и CL16 може да се смета за одлично ниво на работа кое е многу избалансирано. Преостанатата вредност е исто така многу помала и како пример може да се наведе дека обработувачот Ryzen 7 1700, кој првично беше претставен на пазарот со цена од 340 евра, значително ја намали цената и може да се набави за околу 100 евра и има и со одлична маргина на оверклок.
Партнерства
Наведени се неколку Партнерства на АМД и што пробуваат да направат заедно. За сите партнерства кои ги имаат склучено АМД посетете го следниот сајт Партнерства на АМД
Č
Č — латинична буква со фонетска вредност [tʃ]. Оваа буква се користи во чешкиот, словачкиот, хрватскиот, босанскиот, летонскиот и литванскиот јазик и за транскрипција на кириличната буква ч во македонскиот и српскиот јазик.